
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 97
                                                               din 27 aprilie 2023
privind schimbarea de destinaţie a unor spații situate în Municipiul Sighişoara, str. Hermann Oberth, nr. 20, respectiv str. Horia Teculescu, nr. 1 și închirierea acestora prin licitație publică 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 13.821/10.04.2023 şi la Consiliul Local Sighișoara cu nr. 15.001/20.04.023, de referatul de aprobare, înregistrat cu nr. 13.823/10.04.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere adresa cu nr. 726/24.03.2023, înregistrată la Municipiul Sighişoara cu nr. 11.831/27.03.2023, formulată de către S.C. Apă Termic Transport S.A., cu referire la faptul că spațiul - sediu de asociație – birouri, situat în Municipiul Sighişoara, str. Hermann Oberth, nr. 20, înscris în C.F. nr. 50521, top. 963-C1, precum și spațiul - sediu de partid – birouri, situat în Municipiul Sighişoara, str. Horia Teculescu, nr. 1, înscris în C.F. nr. 51394-C1-U2, top. 1767/1/I, aflate în administrarea societăţii, nu fac obiectul unor contracte de închiriere, solicitându-se stabilirea și aprobarea destinaţiilor spațiilor, în vederea închirierii acestora prin licitație publică; 

Dat fiind că, pentru a ne adresa unui număr mai mare de ofertanți, este necesară stabilirea/ schimbarea destinației raportat la obiectul activității ce urmează a se desfășura în incinta spațiilor, în vederea valorificării acestora;

Văzând prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare; 

Văzând prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că spațiile situate în Municipiul Sighişoara, str. Horia Teculescu, nr. 1, respectiv str. Hermann Oberth, nr. 20, nu fac obiectul Legii nr. 10/2001, republicată, cu modificările şi completările ulterioare şi ale Legii nr. 247/2005, republicată, cu modificările şi completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 13.822/10.04.2023, prin care se propune schimbarea de destinaţie a unor spații situate în Municipiul Sighişoara, str. Hermann Oberth, nr. 20, respectiv str. Horia Teculescu, nr. 1 și închirierea acestora prin licitație publică;

Având în vedere avizele favorabile ale tuturor comisiilor pe domenii de specialitate;
În temeiul art. 108, art. 129 alin. (2) lit. ,,c”, alin. (6) lit. ,,b”, alin. (7) lit. ,,q” și alin. (14), art. 139 alin. (1) și alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ş T E:

Art. 1. (1) Se aprobă schimbarea destinaţiei spaţiului situat în Municipiul Sighişoara, str. Horia Teculescu, nr. 1, înscris în C.F. nr. 51394-C1-U2, top. 1767/1/I, aflat în administrarea S.C. Apă Termic Transport S.A., din spaţiu cu destinaţia de sediu de partid – birouri, în spaţiu cu destinația de prestări servicii/birouri. 

(2) Se aprobă schimbarea destinaţiei spaţiului situat în Municipiul Sighişoara, str. Hermann Oberth, nr. 20, înscris în C.F. nr. 50521, top. 963-C1, aflat în administrarea S.C. Apă Termic Transport S.A., din spaţiu cu destinaţia de sediu de asociație – birouri, în spaţiu cu destinația de prestări servicii/producție.

Art. 2. (1) Se aprobă închirierea prin licitaţie publică a spaţiului situat în Municipiul Sighişoara, str. Horia Teculescu, nr. 1, înscris în C.F. nr. 51394-C1-U2, top. 1767/1/I, cu destinaţia de prestări servicii/birouri.

(2) Se aprobă închirierea prin licitaţie publică a spaţiului situat în Municipiul Sighişoara, str. Hermann Oberth, nr. 20, înscris în C.F. nr. 50521, top. 963-C1, cu destinaţia de prestări servicii/producție.  

(3) Preţul de începere a licitaţiei va fi stabilit în baza Hotărârii Consiliului Local Sighişoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara. 

(4) Durata închirierii va fi de 5 (cinci) ani, cu posibilităţi de prelungire, prin acordul părţilor.

(5) Organizarea licitaţiei şi încheierea contractului de închiriere pentru aceste spaţii cad în sarcina S.C. Apă Termic Transport S.A.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Serviciul Evidența Patrimoniului și Fond Locativ din cadrul Municipiului Sighișoara şi S.C. Apă Termic Transport S.A. prin director general, Muntean Doralina.
Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;
  2 ex. S.C. Apă Termic Transport S.A.
12 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 97/27.04.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


